मृत्युशैयापर पड़ल सासु सिरमामे ठाढ़ पुतौहकेँ कहलनि "कनियाँ, हम छगुन्तामे पड़ल छी । "
पुतौह पंखा हौंकैत बाजल "से किए ? कोनो बातक चिन्ता छन्हि ? "
"नै नै, चिन्ता नै अछि । एकटा बात अछि जे बीस वर्षमे अहाँसँ कहियो झगड़ा नै भेल । "
पुतौह मुस्कैत बाजल "झगड़ा भेनाइ जरूरी तँ नै छै ? "
सासु गम्भीर होइत बाजलनि "आजुक जमानामे तँ सासु-पुतौहमे झगड़ा होइते छै । ई तँ नियम अछि । तखन अहाँ संग किए नै भेल ? "
"माँजी, झगड़ा तँ मूर्ख करैत अछि । माएसँ कतौ झगड़ा भेलैए । ओनाहितो सबटा नियम टूटैये लेल बनै छै । माए-बेटीक बीचमे झगड़ाक जगहे नै बचै छै । "ई कहि पुतौह दवाइ पीबऽ लागलै आ सासुक आँखि भावनामे बहऽ लागलै । 